《上谷》
金朝·刘迎

磨笄耸然来，隰水汹而去。山川俯城郭，藩翰重畿辅。

桑麻数百里，烟火几万户。长桥龙偃蹇，飞阁凤腾翥。

传闻山西地，出入此其路。源源百货积，井井三壤赋。

蒲萄秋倒架，芍药春满树。盘躄多布韦，婵娟半娥素。

永怀小靖节，厚德皆忠恕。至今受一廛，如昔歌五裤。

伤心隔生死，知巳今有数。归日当驱车，生刍奠其墓。

作者简介：刘迎（约1144—1180）曾为唐州幕官。世宗大定十三年（1173）以荐书对策为当时第一，次年登进士第，授豳王府记室，改任太子司经，颇受金世宗第二子显宗允恭的亲重。大定二十年“从驾凉陉”，因病去世。